
Til: Styret ved Institutt for spesialpedagogikk

Fra: Administrasjonen

Notatdato: 26. mai 2025
Møtedato: 20. mai 2025
Referanse: 2025/1596

Protokoll fra styremøte 20. mai 2025
Til stede:
Athanasios Protopapas, Ellen Irén Brinchmann, Janne von Koss Torkildsen, Kristin Slungård, Ona Bø Wie, Sarah Johanne Boye Killengreen, Sunniva Aamodt-Moe
Forfall: 
Laila Bouzakraft
Referent:         Else Marie Korsæth

GODKJENNING AV SAKSLISTE
Saksliste ble godkjent.
GODKJENNING AV PROTOKOLL

Protokoll fra styremøte 11.2.25 ble godkjent.
Protokoll fra sirkulasjonssak 7.4.25 ble godkjent.


ORIENTERINGSSAKER 

O 2/25     Instituttleder orienterer 

· Økonomi 
Miona Abe, seniorrådgiver ved UVs økonomiseksjon, orienterte om instituttets økonomi.  
Institutt for spesialpedagogikk vil ha et akkumulert mindreforbruk på vel 11,5 millioner kroner ved utgangen av 2025. Nettobidraget på 13,5 millioner kroner ligger an til å bli historisk høyt. Institutt for spesialpedagogikk vil ifølge langtidsprognosen ha et merforbruk på vel 1,5 millioner kroner ved utgangen av 2029. 
Se vedlegg for prognose for perioden 2025 – 2029.
O 3/25      Helse, miljø, sikkerhet og beredskap (HMBS)

Ingen saker 
O 4/25      Status for arbeid med ISPs fremtidige etter- og videreutdanningstilbud
Faglig studieleder Magnar Ødegård orienterte om status for arbeid med instituttets fremtidige tilbud om etter- og videreutdanning (EVU). Etter- og videreutdanning i spesialpedagogikk er etterspurt i praksisfeltet. Det er flere ISP-ansatte som kan tenke seg å undervise innenfor EVU. 
EVU-saken kommer tilbake til instituttstyret høstsemesteret 2025.

Se vedlegg for en presentasjon som ble vist i instituttstyremøtet.
FULLMAKTSSAKER 

Ingen saker
VEDTAKSSAKER
V4/25      ISPs stillingsplan 2025 – 2030   

Et notat fulgte saken. 

Vedtak: Instituttstyret vedtar ny stillingsplan for Institutt for spesialpedagogikk i perioden 
2025 – 2030 med én tekstkorreksjon i fjerde avsnitt på side fire. 
V5/25      Søknad om forskningstermin for Francis Vergunst 

Et notat fulgte saken. 
Instituttleders stedfortreder forlot møtet da saken ble behandlet.  

Vedtak: Instituttstyret vedtar at førsteamanuensis Francis Vergunsts søknad om forskningstermin høstsemesteret 2025 avvises fordi han har søkt etter fristens utløp 1.3.2024.
V6/25      Søknad om forskningstermin for Henri V. Pesonen 

Et notat fulgte saken. 
Instituttleders stedfortreder forlot møtet da saken ble behandlet.  

Vedtak: Instituttstyret vedtar å avslå professor Henri V. Pesonens søknad om forskningstermin vårsemesteret 2026. Avslaget begrunnes med at det er nødvendig å prioritere blant de ansatte som har søkt om/fått innvilget forskningstermin i 2026. Det er gjort prioriteringer ut fra kriterier for innvilgelse av forskningstermin, ut fra tid som er gått siden tidligere forskningstermin, og spesielt ut fra at det er nødvendig å sikre at ISP har tilstrekkelig undervisningsressurser på de ulike fagområdene i gjeldende periode. Henri V. Pesonen har kortere ansettelsestid enn de som foreslås innvilget forskningstermin i 2026. ISP har i gjeldende periode heller ikke tilstrekkelig alternative ressurser til å dekke opp undervisning på det fagfeltet Henri V. Pesonen er ansatt på.  
V7/25      Søknad om forskningstermin for Vasiliki Diamanti 

Et notat fulgte saken. 
Instituttleders stedfortreder og Athanasios Protopapas forlot møtet da saken ble behandlet.  
Vedtak: Instituttstyret vedtar å innvilge førsteamanuensis Vasiliki Diamanti forskningstermin vårsemesteret 2026.
V8/25      Søknad om forskningstermin for Gunnar Bjørnebekk 

Et notat fulgte saken. 
Instituttleders stedfortreder forlot møtet da saken ble behandlet.  
Vedtak: Instituttstyret vedtar å innvilge professor Gunnar Bjørnebekk forskningstermin høstsemesteret 2026 og vårsemesteret 2027. Hans forskningstermin vil bli forskjøvet med et halvt år i forhold til søknad på grunn av bemanningssituasjonen i den faggruppen han tilhører.
V9/25      Søknad om forskningstermin for Monica Melby Lervåg 

Et notat fulgte saken. 
Instituttleders stedfortreder forlot møtet da saken ble behandlet.  

Vedtak: Instituttstyret vedtar å innvilge professor Monica Melby Lervåg forskningstermin vår- og høstsemesteret 2026.
V10/25      Søknad om forskningstermin for Kari-Anne Bottegård Næss  

Et notat fulgte saken. 
Instituttleders stedfortreder forlot møtet da saken ble behandlet.  

Vedtak: Instituttstyret vedtar å avslå professor Kari-Anne Bottegård Næss’ søknad om forskningstermin høstsemesteret 2026 og vårsemesteret 2027. Avslaget begrunnes med at det er nødvendig å prioritere blant de ansatte som har søkt om/fått innvilget forskningstermin i 2026. Prioritering er gjort ut fra kriteriene for innvilgelse av forskningstermin, ut fra tid siden tidligere forskningstermin, og spesielt ut fra at det er nødvendig å sikre at ISP har tilstrekkelig undervisningsressurser på de ulike fagområdene i gjeldende periode. Kari-Anne Bottegård Næss kommer bak forskere på samme fagfelt med rett på særskilt prioritering. ISP har i gjeldende periode heller ikke tilstrekkelig alternative undervisningsressurser til å dekke opp undervisning på det fagfeltet som Kari-Anne Bottegård Næss er ansatt på.  
V11/25      Søknad om forskningstermin for Melanie Kirmess    

Et notat fulgte saken. 
Instituttleders stedfortreder forlot møtet da saken ble behandlet.  

Vedtak: Instituttstyret vedtar å innvilge førsteamanuensis Melanie Kirmess forskningstermin høstsemesteret 2026 og vårsemesteret 2027.
V12/25      Søknad om forskningstermin for Janne von Koss Torkildsen

Et notat fulgte saken. 
Instituttleders stedfortreder forlot møtet da saken ble behandlet.  

Vedtak: Instituttstyret vedtar å innvilge professor Janne von Koss Torkildsen forskningstermin høstsemesteret 2028 og vårsemesteret 2029. Forskningsterminen forskyves med ett år i forhold til søknad. Et problem med å utsette forskningsterminen er Janne von Koss Torkildsens plan om å søke ERC høstsemesteret 2027. Janne von Koss Torkildsen innvilges derfor 75 timer på arbeidsplanen høstsemesteret 2027, som brukes til søknadsarbeid.
DRØFTINGSSAKER 


D2/25      ISPs årsplan 2025 – 2027

Instituttleder presenterte utkast til instituttets årsplan for perioden 2025 – 2027. Årsplanen er fortsatt under arbeid. Instituttleder vil dele endelig utkast til årsplan med instituttstyrets medlemmer, slik at alle kan komme med skriftlige tilbakemeldinger før saken behandles som vedtakssak i et senere styremøte.   

EVENTUELT

V13/25      Ekstraordinært styremøte

Forslag til vedtak: Instituttstyret vedtar at det skal innkalles til ekstraordinært styremøte 27.6.25 kl. 10.00. 
Vedtak: Instituttstyret vedtar at det skal kalles inn til ekstraordinært styremøte 27.6.25 kl. 1o.00.

